સને ૧૯૫૬ના વર્ષમાં નગર પ્રાથમિક શિક્ષણ સમિતિ સંચાલિત શાળાઓમાં યોજાયેલ નાટ્ય સ્‍પર્ધા પ્રસંગે લોકસભાના અધ્‍યક્ષશ્રી ગણેશ વાસુદેવ માવલંકર ઉપસ્‍થિત રહ્યા હતા. આ પ્રસંગે દેશભક્તિની ઝલક રજૂ કરતાં નાટકો નિહાળી તેઓશ્રી ખૂબ જ પ્રભાવિત થયા હતા અને બાળકોને પ્રોત્‍સાહિત કર્યા હતા. સને ૧૯૫૭ના વર્ષમાં ખાડિયા કન્‍યાશાળાના મકાનનું ઉદ્દઘાટન કરવામાં આવ્‍યું. સને ૧૯૫૭ના વર્ષમાં પૌષ્‍ટિક આહાર તરીકે દૂધ વિતરણ યોજના અમલમાં આવી.